Pasiūlymas TARYBOS SPRENDIMAS dėl Europos Sąjungos pozicijos EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, pakeitimo /* COM/2012/0285 final - 2012/0149 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Siekdamas užtikrinti reikiamą teisinį saugumą ir vidaus rinkos vientisumą EEE jungtinis komitetas turi integruoti visus susijusius ES teisės aktus į EEE susitarimą kuo greičiau po jų priėmimo ir sudaryti sąlygas EEE ELPA valstybėms dalyvauti su EEE susijusioje ES veikloje arba programose. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Prie Tarybos sprendimo pasiūlymo pridedamu EEE jungtinio komiteto sprendimo projektu siekiama pakeisti EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis, kad EEE ELPA šalys galėtų toliau bendradarbiauti vykdydamos iš Sąjungos bendrojo biudžeto finansuojamą ES veiklą, susijusią su vidaus rinkos kūrimu, veikimu ir vystymu. 3. TEISINIAI PASIŪLYMO ASPEKTAI Tarybos reglamento (EB) Nr. 2894/94 dėl EEE susitarimo įgyvendinimo tvarkos 1 straipsnio 3 dalyje numatyta, kad Taryba, remdamasi Komisijos pasiūlymu, nustato Sąjungos vardu priimtiną poziciją dėl tokių sprendimų. Komisija teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. Komisija tikisi galėsianti pateikti ją EEE jungtiniame komitete artimiausiu metu. 2012/0149 (NLE) Pasiūlymas TARYBOS SPRENDIMAS dėl Europos Sąjungos pozicijos EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, pakeitimo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi, atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos[1], ypač į jo 1 straipsnio 3 dalį, atsižvelgdama į Europos Komisijos pasiūlymą, kadangi: (1) 1994 m. sausio 1 d. įsigaliojo Europos ekonominės erdvės susitarimas[2] (toliau – EEE susitarimas); (2) pagal Susitarimo 98 straipsnį EEE jungtinis komitetas gali nuspręsti, be kita ko, pakeisti EEE susitarimo 31 protokolą; (3) EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos ir priemonės; (4) tikslinga tęsti EEE susitarimo susitariančiųjų šalių bendradarbiavimą, vykdant iš Europos Sąjungos bendrojo biudžeto finansuojamą Europos Sąjungos veiklą, susijusią su vidaus rinkos kūrimu, veikimu ir vystymu; (5) reikėtų iš dalies pakeisti EEE susitarimo 31 protokolą, kad šis išplėstinis bendradarbiavimas būtų tęsiamas po 2011 m. gruodžio 31 d.; (4) todėl Europos Sąjungos pozicija EEE jungtiniame komitete turėtų būti grindžiama pridedamu sprendimo projektu, PRIĖMĖ ŠĮ SPRENDIMĄ: 1 straipsnis Europos Sąjungos pozicija EEE jungtiniame komitete dėl siūlomo EEE susitarimo 31 protokolo pakeitimo grindžiama to komiteto sprendimo projektu, pridedamu prie šio sprendimo. Dėl neesminių sprendimo projekto pakeitimų Sąjungos atstovai EEE jungtiniame komitete gali sutarti be tolesnio Tarybos sprendimo. 2 straipsnis Priimtas EEE jungtinio komiteto sprendimas skelbiamas Europos Sąjungos oficialiajame leidinyje. straipsnis Šis sprendimas įsigalioja jo priėmimo dieną. Priimta Briuselyje Tarybos vardu Pirmininkas PRIEDAS Projektas EEE JUNGTINIO KOMITETO SPRENDIMAS Nr. [data] kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis EEE JUNGTINIS KOMITETAS, atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio susitarimo 86 ir 98 straipsnius, kadangi: (1) Susitarimo 31 protokolas buvo iš dalies pakeistas [data] EEE jungtinio komiteto sprendimu Nr. …/…[3]; (2) tikslinga tęsti susitariančiųjų šalių bendradarbiavimą, vykdant iš Sąjungos bendrojo biudžeto finansuojamą Sąjungos veiklą, susijusią su vidaus rinkos kūrimu, veikimu ir vystymu; (3) todėl reikėtų iš dalies pakeisti Susitarimo 31 protokolą, kad šis išplėstinis bendradarbiavimas būtų tęsiamas po 2011 m. gruodžio 31 d., NUSPRENDĖ: 1 straipsnis Susitarimo 31 protokolo 7 straipsnis iš dalies keičiamas taip: 1. 6 dalyje žodžiai „2004 m., 2005 m., 2006 m., 2007 m., 2008 m. 2009 m., 2010 m. ir 2011 m.“ pakeičiami žodžiais „2004 m., 2005 m., 2006 m., 2007 m., 2008 m., 2009 m., 2010 m., 2011 m. ir 2012 m.“. 2. 7 dalyje žodžiai „2006 m., 2007 m., 2008 m. 2009 m., 2010 m. ir 2011 m.“ pakeičiami žodžiais „2006 m., 2007 m., 2008 m., 2009 m., 2010 m., 2011 m. ir 2012 m.“. 3. 8 dalyje žodžiai „2008 m. 2009 m., 2010 m. ir 2011 m.“ pakeičiami žodžiais „2008 m., 2009 m., 2010 m., 2011 m. ir 2012 m.“. 2 straipsnis Šis sprendimas įsigalioja kitą dieną po paskutinio pranešimo perdavimo EEE jungtiniam komitetui pagal Susitarimo 103 straipsnio 1 dalį*. Jis taikomas nuo 2012 m. sausio 1 d. 3 straipsnis Šis sprendimas skelbiamas Europos Sąjungos oficialiojo leidinio EEE skyriuje ir EEE priede. Priimta Briuselyje EEE jungtinio komiteto Pirmininkas EEE jungtinio komiteto sekretoriai [1] OL L 305, 1994 11 30, p. 6. [2] OL L 1, 1994 1 3, p. 3. [3] OL L ... * [Konstitucinių reikalavimų nenustatyta.] [Konstituciniai reikalavimai nustatyti.]